**JELGAVAS PILSĒTAS PAŠVALDĪBAS 2016.GADA 25.AUGUSTA**

**SAISTOŠO NOTEIKUMU NR.16-18**

**„GROZĪJUMI JELGAVAS PILSĒTAS PAŠVALDĪBAS 2016.GADA 28.JANVĀRA SAISTOŠAJOS NOTEIKUMOS NR.16-3 „JELGAVAS PILSĒTAS PAŠVALDĪBAS PIRMSSKOLAS IZGLĪTĪBAS NODROŠINĀŠANAS FUNKCIJAS ĪSTENOŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Īss saistošo noteikumu satura izklāsts | Grozījumi Jelgavas pilsētas pašvaldības 2016.gada 28.janvāra saistošajos noteikumos Nr.16-3 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība” (turpmāk - Saistošie noteikumi) paredz, ka pašvaldības atbalsta apmērs pirmsskolas izglītības pakalpojuma privātajā pirmsskolas izglītības iestādē nodrošināšanai bērnam tiek palielināts par 11,00 *euro* (vienpadsmit *euro*). |
| 2. Saistošo noteikumu nepieciešamības pamatojums | Ar 2016.gada 1.septembri spēkā stājas Ministru kabineta 2016.gada 5.jūlija noteikumi Nr.445 “Pedagogu darba samaksas noteikumi”. Līdz ar minēto noteikumu spēkā stāšanos palielinās pedagogu darba samaksa, kas būtiski ietekmē viena bērna vidējo izmaksu aprēķinu Jelgavas pilsētas pašvaldības pirmsskolas izglītības iestādēs.  Ņemot vērā minēto un lai turpmāk nepieļautu strauju bērna, kurš apgūst pirmsskolas izglītības programmu privātajā pirmsskolas izglītības iestādē, vecāka  līdzfinansējuma pieaugumu, Jelgavas pilsētas pašvaldība, nolēma palielināt pašvaldības atbalsta apmēru par vienu bērnu, kurš apgūst licencētu pirmsskolas izglītības programmu privātajā pirmsskolas izglītības programmā. |
| 3. Informācija par saistošo noteikumu ietekmi uz pašvaldības budžetu | Pašvaldības atbalsta palielināšana privātajai pirmsskolas izglītības iestādei radīs papildu izmaksas pašvaldības budžetam.  Saskaņā ar Jelgavas pilsētas pašvaldības iestādes “Jelgavas izglītības pārvalde” sniegto informāciju, bērnu skaits privātajās pirmsskolas izglītības iestādēs uz 2016.gada 1.augustu ir 801. Ņemot vērā minētos datus, pašvaldības budžetam tas radīs papildu izmaksas  8811,00 *euro* (astoņi tūkstoši astoņi simti vienpadsmit *euro*) apmērā mēnesī. |
| 4. Informācija par saistošo noteikumu ietekmi uz uzņēmējdarbības vidi pašvaldības teritorijā | Saistošo noteikumu īstenošanas rezultātā tiks veicināta uzņēmējdarbības attīstība Jelgavas pilsētas pašvaldības administratīvajā teritorijā, nodrošinot pirmsskolas izglītības pakalpojumu. |
| 5. Informācija par administratīvajām procedūrām | Nav būtiskas ietekmes. |
| 6. Informācija par konsultācijām ar privātpersonām |  |

Jelgavas pilsētas domes priekšsēdētājs A.Rāviņš